[bookmark: _GoBack]NATJEČAJ 
za zapošljavanje  kuhara/ice

· 1 izvršitelj/ica na neodređeno vrijeme s punim radnim vremenom (upražnjeno radno mjesto).
	
	Osim općih uvjeta za zasnivanje radnog odnosa, kandidati moraju ispunjavati posebne uvjete prema članku 24. i 25. Zakona o predškolskom odgoju i obrazovanju („Narodne novine“ broj 10/97, 107/07., 94/13. i 98/19), te članka 2. Pravilnika o vrsti stručne spreme stručnih djelatnika, te vrsti i stupnju stručne spreme ostalih djelatnika u dječjem vrtiću („Narodne novine“ broj 133/97).
- SSS KV kuhar/ica
- najmanje 1 godina radnog staža kao kuhar/ica
	Uz prijavu na natječaj potrebno je priložiti:
· životopis,
· dokaz o državljanstvu Republike Hrvatske (domovnica, osobna iskaznica),
· dokaz o odgovarajućem stupnju obrazovanja (svjedodžba),
· uvjerenje nadležnog suda da se protiv podnositelja prijave ne vodi kazneni postupak,
ne starije od 6 mjeseci (potvrda o nekažnjavanju),
· potvrdu o podacima evidentiranim u matičnoj evidenciji Hrvatskog zavoda za mirovinsko osiguranje,
· vlastoručno napisanu i potpisanu izjavu kandidata da za prijem u službu ne postoje zapreke iz članka 25. Zakona o predškolskom odgoju i obrazovanju,
· kandidat koji bude izabran dužan je priložiti i uvjerenje o zdravstvenoj sposobnosti kojim se dokazuje ispunjavanje općih uvjeta zdravstvene sposobnosti za obavljanje poslova radnog mjesta za koje se prijavljuje.

Kandidati koji će se u prijavi pozivati na pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo i priložiti dokaz o ostvarivanju prednosti prema posebnom zakonu te imaju prednost u odnosu na ostale kandidate pod jednakim uvjetima.  
Pozivaju se osobe iz članka 102. stavak 1. – 3. Zakona o hrvatskim braniteljima iz domovinskog rata i članovima njihovih obitelji (NN 121/17.) da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (NN 121/17.). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanje  prednosti pri zapošljavanju, potražiti na slijedećoj poveznici: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf 
	Navedeni dokazi prilažu se u preslici koja ne treba biti ovjerena, a prije izbora kandidat će priložiti izvornik.
Prijavom na natječaj kandidati su suglasni da Dječji vrtić "Pčelica" Molve kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka natječaja u skladu sa zakonskim propisima.

	Rok za podnošenje prijava je 8 dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje te mrežnoj stranici Dječjeg vrtića "Pčelica" Molve i oglasnoj ploči Dječjeg vrtića „Pčelica“ Molve, a zaključno sa 23. rujna 2020. godine.
	Prijave s dokazima o ispunjavanju uvjeta poslati u zatvorenoj omotnici s naznakom „Za natječaj – kuhar/ica“, na adresu: Dječji vrtić „Pčelica“, Trg kralja Tomislava 10a, Molve.
	Dječji vrtić „Pčelica“ Molve zadržava pravo bez obrazloženja ne prihvatiti ni jednu prijavu, odnosno poništiti natječaj.
	Na natječaj se mogu prijaviti kandidati oba spola (čl. 13. st. 2) iz Zakona o ravnopravnosti spolova – „Narodne novine“ broj 82/08, 69/17).
	Nepotpune i nepravovremene prijave neće se razmatrati.
	Svi kandidati će biti pisanim putem obaviješteni o rezultatima natječaja u zakonskom roku.


Natječaj je objavljen na internetskim stranicama i oglasnim pločama Zavoda za zapošljavanje i Vrtića 15. rujna 2020. godine. 
             Natječaj traje do 23. rujna 2020. godine.

